হঠাৎ করে দেখলে যে কেউ ভেবে বসতে পারেন নিজের প্যান্ট বাড়িতেই ভুলে এসেছেন এই মহিলা। তবে, সত্যিটা একটু আলাদা।
জাপানের এক হোটেলের রিসেপশনে এসে উপস্থিত হন মধ্যবয়স্কা এক মহিলা। পরনে সুন্দর একটি শার্ট। ব্যস, অতটুকুই। হোটেলশুদ্ধ লোক তো হাঁ। এও কী সম্ভব? মুহূর্তেই মোবাইলের এক ক্লিকে, সোশ্যাল দুনিয়ায় ভাইরাল হয়ে গেল সেই ছবি। কিন্তু, ভাইরাল ছবির নেপথ্যে গল্পটি থেকে গেল অজানাই।
হোটেলসূত্রে জানা গেল, অর্ধনগ্ন হয়ে নয়, সম্পূর্ণ পোশাক পরেই হোটেলে এসেছিলেন ওই মহিলা। কিন্তু, গায়ের রঙে মিশে যায় তাঁর ন্যুড রঙের লেগিংস। কেন সিকিউটি গার্ড মারফৎ তাঁকে হোটেল থেকে বেরিয়ে যাওয়ার নির্দেশ দেওয়া হল, তা বুঝতেই পারেননি ওই মহিলা। পরে বিষয়টি বুঝে অপ্রস্তুত হয়ে পড়েন তিনিও।
শেষ পর্যন্ত রিসেপশনিস্টকে সামনে রেখে প্রমাণ করান যে তিনি অর্ধনগ্ন নন। কিন্তু, ততক্ষণে ছবি ফেসবুকে আপলোডেড। মন্তব্যের সংখ্যাটা আর না-ই বা বললাম।